Uueveski vesiveski
Uueveski vesiveski on kaitsealune vesiveski hoone Viljandis aadressil Uueveski tee 27. Hoone on ehitatud 19. sajandil ja asub Uueveski järve kaldal veskitammil. Hoone on maakivist, sellel on kaks korrust ja kelpkatus. Avade raamistused on laotud tellistest. Algupärased aknad on ümber ehitatud, lisaks on hoone ülemisel küljel mitmed hilisemad juurdeehitused. Veskihoone on registreeritud riikliku ehitismälestisena registrinumbriga 14721.